כל קבוצה משחקת מול הקבוצות האחרות. שמונה הקבוצות הראשונות מעפילות לפלייאוף. קבוצה מקבלת 2 נקודות על ניצחון ונקודה אחת על כל הפסד.
פלייאוף.
כל קבוצה משחקת מספר שווה של משחקי בית וחוץ מול כל תשע הקבוצות האחרות. שמונה הקבוצות המובילות בסיום העונה מעפילות לפלייאוף. הקבוצה במקום הראשון משחקת מול הקבוצה במקום השמיני, השנייה משחקת נול השביעית וכן הלאה. סדרת הגמר משוחקת בפורמט הטוב מ-7.
ליגת הכדורסל הקוריאנית
ליתיום הידרוקסיד
הכתרת זמרי-לים
הכתרת זמרי-לים הוא ציור קיר צבעוני גדול שהתגלה בארמון המלכותי בעיר העתיקה מארי במזרח סוריה. הפרסקו, שראשיתו במאה ה-18 לפני הספירה, מתאר את זמרי-לים, מלך מארי, המקבל טבעת ומטה , סמלי השלטון, מהאלה עשתרת/אישתר. הציור התגלה באתרו על הקיר המקורי הממוקם מול הפתח הגדול אל הפודיום המוביל לחדר הכס של הארמון. הוא התגלה על ידי הארכאולוג הצרפתי אנדרה פארו במהלך חפירות במארי בשנים 1935–1936. הציור מוצג כעת במוזיאון הלובר.
סקירה כללית.
תיאור.
הציור מורכב משלושה לוחות אנכיים המסודרים בסימטריה, כאשר שני החלקים החיצוניים ממסגרים את המרכזי. הלוח האמצעי מחולק אופקית לשני חדרים מלבניים הממוסגרים בשישה קווים מקבילים בצבעים שונים. הסימטריה בציור מקלה על שחזור החלק הפגוע בלוח השמאלי.
החדר העליון בלוח האמצעי הוא מרכז ציור הקיר ומתאר את זירת האינווסטיטורה, ההמלכה. הוא מכיל חמישה אנשים העומדים על רקע ריק. אישתר מתוארת כשהיא עונדת את הקובע האלוהי שלה, כשכלי נשק בולטים מאחורי כתפיה וחרב מגל בידה השמאלית, ומציגה בפני המלך את טבעת ומטה , סמלי שלטון. המלך מושיט את ידו השמאלית אל האלה, ואילו ידו הימנית מתוארת כנגד פניו בתנוחת כבוד או תפילה. משני צדי המלך ואישתר עומדת האלה לַמַה, אלת התפילה לשלום המלך הזוטרה במסופוטמיה, חובשת קובע עם קרניים. מימין ניצב נינשובור , הסוּכַּל , המשרת, של אישתר.
החדר התחתון הוא סימטרי. בחדר נראית האלה לַמַה נוסכת מים מכד עגול. צמחים נובטים מהאגרטל, ודגים שוחים בנחל הננסך וזורם מהכד.
שני הלוחות החיצוניים מתארים גן של דקלים ועץ מיתולוגי נוסף עם גזע אדום ועלים כחולים. האלה לַמַה עומדת בגן, משני צדי הסצנה המרכזית, ומרימה את ידיה בתפילה. שלוש חיות מיתיות, אריה, כרוב או ספינקס, ושור עם ראש אדם, מתוארות כל אחת על קו מקביל לקרקע. החיות ממוקמות באופן סימטרי מכל צד, ופונות לעבר הסצנה המרכזית בציור. יונים מעופפות מופיעות מעל הדקלים.
פרשנות.
הציור ככל הנראה משקף את המבנה האמיתי של הארמון שבו נמצא ציור הקיר. החדר התחתון בלוח האמצעי משקף את חדר הפודיום שבו התגלה גוף פסל של אֵלה הדומה לאלה לַמַה המתוארת בציור הקיר. הפסל החזיק אגרטל שממנו זרמו מים ממש. חדר הפודיום נפתח לחדר הכס, שם מתרחשת החקירה. עצי הדקל המתוארים בלוחות הצדדיים מייצגים עצים ממשיים שנשתלו בחצר הארמון.
החדר התחתון בלוח האמצעי מסמל את מסמל את הפריון והשגשוג של שלטונו של זמרי-לים, כפי שמבטאים המים, הצמחים הנובטים והדגים. היונים בגינה מסמלות את היבט השלום של אישתר, ומאזנות את האריה המסמל את התוקפנות של אותה אלה.
הסמלים והאיקונוגרפיה בציור הקיר מושווים לעיתים קרובות לדמויות על גבי מצבת עמורפי.
שחזור.
הפרסקו השתמר בצורה גרועה בשל תנאי האזור והרס הארמון בשריפה כאשר חמורבי בזז את העיר ב-1760 לערך לפנה"ס. הציור עבר מספר שחזורים וצביעה מחדש, רובם נוקו לאחרונה על ידי הלובר. הניקוי חשף כמה פרטים שלא נראו עד כה, כולל הדגים במים שננסכו. הניקוי גם החזיר קצת ברק לצבעי הציור.
הכתרת זימרי-לים
וילם ואן ריין
וילם ואן ריין (בהולנדית: Willem van Rijn; 29 בדצמבר 1915 - 20 באוקטובר 1997) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בין 1972–1973.
ביוגרפיה.
ריין נולד בהאג ב-29 בדצמבר 1915. הוא עבד בחברת גז בעיר הולדתו, אולם ב-1938 החל ללמוד באקדמיה הצבאית המלכותית בברדה, וב-1939 החל לשרת בצבא כקצין זוטר. במהלך הקרב על הולנד לחם נגד הפולשים הגרמנים, אולם לאחר כניעתה של הולנד חזר לעבוד בחברת הגז. ב-1942 הוא נעצר בידי הגרמנים ועד סוף המלחמה הועבר בין מחנות ריכוז בגרמניה.
לאחר המלחמה חזר ריין לצבא ולמד בבתי ספר צבאיים בהולנד ובצרפת. ב-1963 הוא מונה למפקד בריגדת השריון ה-43. שנה לאחר מכן עבר לשמש כראש מטה הקורפוס ה-1. ב-1966 מונה לסגן יושב ראש מטה ההגנה המאוחד (מקביל לרמטכ"ל) ולסגן מפקד זרוע היבשה של הצבא. ב-1968 הוא מונה למפקד זרוע היבשה. ב-1972 הוא מונה ליו"ר מטה ההגנה המאוחד, עד 1973, אז פרש מהתפקיד כמחאה על תקציב ההגנה הקטן מדי לטעמו.
טמיראט טולה
טמיראט טולה אברה (נולד ב-11 באוגוסט 1991) הוא אתלט אתיופי. הוא אלוף העולם (יוג'ין 2022) וסגן אלוף העולם (לונדון 2017) בריצת מרתון, ומחזיק מדליית ארד אולימפית (ריו דה ז'ניירו 2016) בריצת 10,000 מטר.
ביוגרפיה.
מדליית ארד אולימפית בריצת 10,000 מטר.
באולימפיאדת ריו דה ז'ניירו (2016) זכה טולה במדליית ארד בריצת 10,000 מטר בתוצאה של 27:06.26 דקות, אחרי מו פארח מהממלכה המאוחדת (27:05.17 דקות) ופול טנוי מקניה (27:05.64 דקות).
סגן אלוף העולם בריצת מרתון.
באליפות העולם שנערכה בשנת 2017 בלונדון שבממלכה המאוחדת זכה טולה במדליית כסף בריצת מרתון בתוצאה של 2:09.49 שעות, אחרי ג'פרי קירוי מקניה (2:08.26 שעות) ולפני אלפונס סימבו מטנזניה (2:09.50 שעות).
אלוף העולם בריצת מרתון.
באליפות העולם שנערכה בשנת 2022 ביוג'ין שבארצות הברית זכה טולה במדליית זהב בריצת מרתון בשיא אליפות חדש של 2:05.35 שעות, לפני בן ארצו מוסינט גרמאו (2:06.45 שעות) ובשיר עבדי מבלגיה (2:06.49 שעות).
צבי הירש מווידיסלאב
הרב צבי הירש מווידיסלאב היה מגיד נודד, ומחבר ספרים, אביו של רבי שמחה בונים מפשיסחה.
ביוגרפיה.
הרב צבי הירש נולד לרבי יהודה לייב ולרחל בגרמניה, בסביבות שנת ת"ץ, בבגרותו נישא לשרה בת רבי בצלאל הלוי והתגורר בווידיסלאב שבפולין.
משם נדד ברחבי פולין וגרמניה, ונשא דרשות בעירות שונות.
סגנון דרשותיו היה פשטני ולא מפולפל.
בעוברו בקלן בשנת תקמ"ו הדפיס את ספרו "ארץ צבי" - מקבץ מדרשותיו הספר מחולק לערים בכל עיר נושא אחר, את הספר הדפיס לאחר שחלה, ונדר שאם יינצל יכתוב ספר וניצל, לספר הסכמות מאת הרב יחזקאל לנדא ואחרים.
לאחר כשבע עשרה שנה הדפיס את ספרו השני "עשרה למאה" בברלין, בספר עשר דרשות מתוך מאה שיש לו, ומאז נדפס הספר יותר מעשרים פעמים.
חתנו היה יהושע ליב דוקטור בענעליאווסקי בן אליהו גלדשמיד מברעסלא.
מתיו אקרה
הכוחות המזוינים של קוריאה הדרומית
אירקטבום
אף די די פרודקשיין
מתי שילון
מתתיהו (מתי) שילון (לבוב 1920 - תל אביב 2015) היה אדריכל ישראלי.
שילון (שם משפחתו המקורי היה שליין) נולד בעיר לבוב בשנת 1920, בשעתו בפולין וכיום באוקראינה. בהיותו בן 18 היגר לארץ ישראל והתקבל מיד ללימודי אדריכלות בטכניון בחיפה. בתום השנה השנייה ללימודיו פרש מהטכניון והצטרף לצבא הבריטי לתקופה של חמש שנים. עם שחרורו שב לטכניון והשלים את לימודי האדריכלות.
ב-1949 הצליח שילון לסיים את לימודיו והצטרף לצוות של "תכנון פיסי לישראל", אותו צוות שערך את תוכנית המתאר הארצית הראשונה למדינת ישראל שזה עתה קמה. בראש הצוות עמד האדריכל אריה שרון. הוא המשיך ועבד במשרד העבודה עד לשנת 1953, אז פתח משרד אדריכלים בתל אביב, העיר שבה קבע את מושבו עד לפטירתו.
עבודתו הראשונה הייתה תכנון בית הספר בקיבוץ כפר בלום ומאוחר יותר תכנן שם גם את בית התרבות. באותה עת קשר קשרים בקריית שמונה ותכנן בה שורה ארוכה של עבודות: מרכז עירוני, מלון, מעון עולים, בית קולנוע, אולם ספורט ובתי ספר. הוא תכנן את קריית הנופש לחיילי בגבעת-אולגה ובעכו (נהרס) וכן את בית החייל בטבריה ואת בית יד לבנים באשדוד. פיתח טיפוס מגורים שיושם על ידי משרד השיכון ונקרא על שמו "טיפוס שילון", בדומה לטיפוסים שפיתחו אדריכלים אחרים כמו יצחק פרלשטיין, דוד בסט, דן איתן ויצחק ישר וכן תכנן שכונות מגורים כמו "שכונת מגדים" בכרמיאל ביוזמתו של משרד השיכון. יותר מכל, התמחה שילון בתכנון בתי ספר והוא אף היה יועץ של משרד החינוך וליווה תוכניות שתכננו עמיתים לבתי ספר.
לאורך השנים היה פעיל במיוחד באגודת האינג'ינרים והארכיטקטים בישראל. במסגרת זו ערך הרצאות, דיונים וקורסים בתחומי האדריכלות השונים.
שילון נפטר ב-2015. חלקים ששרדו מאוספו המקצועי בעת פינוי דירתו לאחר פטירתו נקלטו בארכיון בארכיון אדריכלות ישראל.
סיגמא (צמד)
סיגמא (באנגלית: Sigma) הוא צמד מוזיקלי דראם נ' בייס בריטי, המורכב מקמרון ג'יימס "קאם" אדוארדס וג'וזף אלון "ג'ו" לנזי.
קריירה.
2006–2009: הקמת הצמד המוזיקלי.
לנזי ואדוארד נפגשו ב-2006 באחד מערבי הדראם נ' בייס באוניברסיטת לידס. לאחר שסיימו בלידס, הצמד עבר לגור בלונדון, וצירפו ללהקה את בן מאורהוף. הם הוחתמו בברייקביט קאוס . לאחר זמן מה, מאוארהוף עזב. בדצמבר 2008, הם הקימו את חברת התקליטים העצמאית לייף רקורדינגס.
ב-2007, הצמד הוציא את המיני-אלבום הראשון שלהם, "El Presidente".
ב-2009, הצמד הוציא את המיני-אלבום השני והשלישי שלהם, "El Presidente (VIP)" ו-"Nexus" בהתאמה.
2009–2012: "Stand Tall" ו-"Night &amp; Day".
הצמד הוחתם בהוספיטל רקורדס .
ב-2010, הצמד הוציא את המיני-אלבום הרביעי והחמישי שלהם, "Stand Tall (Part 1)" ו-"Stand Tall (Part 2)" בהתאמה.